Undirritun samstarfssamnings um samskiptaráðgjafa Samstarfssamningur mennta - og menningarmálaráðuneytis og Domus Mentis - Geðheilsustöðvar um hlutverk samskiptaráðgjafa íþrótta - og æskulýðsstarfs var undirritaður í ráðuneytinu í dag . Samskiptaráðgjafanum er m.a. ætlað að leiðbeina einstaklingum sem til hans leita vegna atvika eða misgerða sem orðið hafa í skipulögðu íþrótta - og æskulýðsstarfi sem varða t.d. einelti , ofbeldi eða kynbundna eða kynferðislega áreitni . Þá mun ráðgjafinn einnig veita íþrótta - og æskulýðsfélögum og -samtökum fræðslu og ráðgjöf . „ Það er afar mikilvægt að tryggja framvindu þessa máls og ánægjulegt að við getum með markvissari hætti en áður stuðlað að auknu öryggi iðkenda . Samfélagið okkar er að ganga í gegnum vitundarvakningu um málefni sem tengjast kynferðislegri áreitni og ofbeldishegðun . Það er okkar markmið að tryggja að allir njóti verndar í skipulögðu íþrótta - og æskulýðsstarfi “ , sagði Lilja Alfreðsdóttir mennta - og menningarmálaráðherra við undirritun samningsins . Þá er einnig ráðgert að opnaður verði fræðsluvefur um hlutverk ráðgjafans og verksvið . Lárus L. Blöndal forseti ÍSÍ og Andri Stefánsson sviðsstjóri Afreks - og Ólympíusviðs ÍSÍ voru viðstaddir undirritunina fyrir hönd ÍSÍ . Á myndinni er ráðherra ásamt fulltrúum Domus Mentis .